b'\n_START_ARTICLE_\nMarinus Rasmussen\n_START_SECTION_\nKarriere\n_START_PARAGRAPH_\nRasmussen fik en uddannelse som murer, og knap var han f\xc3\xa6rdig med l\xc3\xa6retiden, f\xc3\xb8r han i for\xc3\xa5ret 1902 udvandrede til Amerika sammen med sin bror, Christen Karl Iver Rasmussen. De havde i f\xc3\xb8rste omgang St. Croix Falls i Wisconsin som m\xc3\xa5l. Br\xc3\xb8drene arbejdede som skovhuggere omkring Saint Paul i Minnesota, men gik derefter ind i milit\xc3\xa6ret._NEWLINE_Han gjorde tjeneste i to \xc3\xa5r fra sommeren 1917 til sommeren 1919, og deltog bl.a. i kampene i Frankrig under 1. verdenskrig. Efter krigen modtog blev Rasmussen tildelt World War I Victory Medal og World War I Victory Button Bronze. Han returnerede herefter til Danmark, og boede med sin mor i Lindeballe. Senere flyttede han til Gadbjerg som maler og eneboer i en grusgrav. Han byggede sig her en bop\xc3\xa6l med sm\xc3\xa5 stenbesatte pavilloner. Bop\xc3\xa6len, med v\xc3\xa6rker p\xc3\xa5 d\xc3\xb8re og v\xc3\xa6gge st\xc3\xa5r fortsat i 2012._NEWLINE_I hver af pavillonerne oph\xc3\xa6ngte han sine tre forskellige billedtyper: Motiver fra USA, fra Danmark, og fra det \xc3\xb8vrige Europa. Han var typisk naivist, der hentede sine motiver i erindringerne fra et langt liv, eller fra fotos p\xc3\xa5 postkort, samt i tidsskrifter og b\xc3\xb8ger. Han benyttede st\xc3\xa6rke, ublandede farver, men ikke interesseret i skyggevirkninger eller perspektiv. Blandt hans s\xc3\xa6rtr\xc3\xa6k er, at han malede p\xc3\xa5 rammerne._NEWLINE_Mest kendt er han nok for det farvestr\xc3\xa5lende landskab, han byggede op i sin bolig. Ved hj\xc3\xa6lp af store m\xc3\xa6ngder cement og farvede sten, skabte han et landskab. I vinterhalv\xc3\xa5ret kan det stadig ses fra landevejen, og mange stopper op for at se n\xc3\xa6rmere p\xc3\xa5 stedet.\n_START_SECTION_\nFamilie\n_START_PARAGRAPH_\nFaderen, Kristian Rasmussen, var m\xc3\xb8lleejer. Sammen med moderen Marie Kristensen boede familien i Andrup senere i Hvid M\xc3\xb8lle i Lindeballe. Sammen fik de to s\xc3\xb8nner \xe2\x80\x93 Christen Karl Iver og Marinus Jenstinus._NEWLINE_Gennem to uger var han gift med Ane (efternavn kendes ikke), inden \xc3\xa6gteskabet blev opl\xc3\xb8st. De fik ikke nogen b\xc3\xb8rn.'